**Úradná správa č. 1 z 04.07.2019**

**1. Správy z Konferencie ObFZ**

Konferencia ObFZ Trebišov sa uskutočnila dňa 04.07.2019 v Trebišove.

**1. Konferencia konštatovala:**

Na konferenciu bolo pozvaných **20 delegátov**s právom hlasovať, na konferencii sa zúčastnilo **17 delegátov** s právom hlasovať, čo predstavovalo  **85 %** - nú účasť. Na konferencii sa zúčastnilo aj **15 hostí**, teda spolu bolo prítomných **32** účastníkov. Riadna konferencia ObFZ **bola uznášaniaschopná**.

**2. Konferencia zobrala na vedomie:**

      - diskusný príspevok zástupcov Slavoja Trebišov,

 - návrh na zmluvu o poskytnutí charitatívnej reklamy,

- odovzdané ocenenia dlhoročným funkcionárom pri príležitosti ich životného jubilea: Jozef Šalamon a Michal Iľko.

**3. Konferencia schválila:**

- zloženie overovateľov zápisnice pp. Ján Sedrovič (Kuzmice), Marek Dobránsky (Leles) a skrutátorov Miroslav Hepka (Trebišov) a Miroslav Voroňák (Michaľany),

- zloženie pracovného predsedníctva podľa priloženého materiálu,

- zloženie mandátovej komisie – Ján Šandor (predseda), Miroslav Hepka, Miroslav Voroňák (členovia),

- zloženie návrhovej komisie – Patrik Prokopovič (predseda), Andrej Koščo a Ján Oláh (členovia),

- správu mandátovej komisie o uznášania schopnosti konferencie (p. J. Šandor),

- program Konferencie ObFZ,

- správu o činnosti VV a odborných komisii (ŠTK, DK, KR) za jarnú časť ročníka 2018/19 (predseda ObFZ),

- správu revíznej komisie a hospodárenie ObFZ za 1. polrok 2019 (p. J. Hvozdík),

- za predsedu volebnej komisie ObFZ p. Ing. Michala Iľka,

- za členov VV pp. Štefana Kavčáka a Jozefa Podrackého,

- výnimku na súťažný ročník 2019/20 týkajúcu sa štartu družstva dospelých bez potreby prihlásiť družstvo mládeže. Na konferencii po skončení jesennej časti súťažného ročníka 2019/20 sa určia podmienky ohľadom štartu družstiev (povinnosť mať družstvo mládeže) v súťažnom ročníku 2020/21.

**4. Konferencia uložila:**

Výkonnému výboru ObFZ prejednať a  realizovať diskusné príspevky na skvalitnenie činnosti, ktoré boli prednesené na Konferencii ObFZ.

**2. Správy ŠTK**

Týmto Vám oznamujeme, že jednotlivé súťaže so zaradením družstiev, sú zverejnené na stránke [**www.futbalnet.sk**](http://www.futbalnet.sk/).

**Takisto tam nájdete aj aktuálnu termínovú listinu.** FK boli pridelené jednotlivé žrebovacie čísla. Pokiaľ by niektorý klub ešte chcel zmeniť svoje žrebovacie číslo (musí s tým však súhlasiť aj druhý klub – v tom prípade je potrebné, aby zainteresované kluby zaslali v ISSF žiadosť cez podanie na komisiu ŠTK).

Vygenerovanie všetkých súťaží ObFZ na ročník 2019/20 bude prevedené dňa **22.07.2019 o 10,00 hod.** Po tomto termíne budú žiadosti spoplatnené podľa Rozpisu súťaží 2019/20 (bude sa dať zmeniť len ÚHČ), **nové prežrebovanie súťaže už nebude možné**.

Hracím dňom **dospelých** je nedeľa v ÚHČ (viď. SP). Jesenná časť súťaže **začína 11.08.2019** (v roku 2019 je posledné 12. kolo **27.10.2019**), jarná časť súťaže **začína 29.03.2020** **a končí 03.05.2020**. Nasleduje 6 kôl (pre 6 najlepšie postavených družstiev – 3 zo skupiny Sever a 3 zo skupiny Juh) nadstavbovej časti **od 10.05.2020 do 14.06.2020**. Ostatné družstvá odohrajú dvojzápas o konečné umiestnenie v termínoch 10.05.2020 a 17.05.2020.

Hracím dňom **U19** je sobota o 14,00 hod. Jesenná časť súťaže U19 začína 24.08.2019 a končí 26.10.2019, jarná časť súťaže U19 začína 04.04.2020 a končí 06.06.2020.

Hracím dňom **U15** je sobota o 10,00 hod. Jesenná časť súťaže U15 začína 24.08.2019 a končí 19.10.2019, jarná časť súťaže U15 začína 11.04.2020 a končí 06.06.2020.